CELEX: 32003D0534
Language: lt
Date: 1058400000000
Title: 2003 m. liepos 17 d. Komisijos sprendimas, iš dalies keičiantis Europos Parlamento ir Tarybos sprendimą Nr. 2119/98/EB bei Sprendimą 2000/96/EB dėl šiuose sprendimuose išvardytų užkrečiamųjų ligų ir iš dalies keičiantis Sprendimą 2002/253/EB dėl užkrečiamųjų ligų atvejų apibrėžimų (pranešta dokumentu Nr. C(2003) 2301)Tekstas svarbus EEE.

Svarbus teisinis pranešimas

|

32003D0534

Oficialusis leidinys L 184 , 23/07/2003 p. 0035 - 0039

		Komisijos sprendimas2003 m. liepos 17 d.iš dalies keičiantis Europos Parlamento ir Tarybos sprendimą Nr. 2119/98/EB bei Sprendimą 2000/96/EB dėl šiuose sprendimuose išvardytų užkrečiamųjų ligų ir iš dalies keičiantis Sprendimą 2002/253/EB dėl užkrečiamųjų ligų atvejų apibrėžimų(pranešta dokumentu Nr. C(2003) 2301)(tekstas svarbus EEE)(2003/534/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1998 m. rugsėjo 24 d. Europos Parlamento ir Tarybos sprendimą 2119/98/EB dėl užkrečiamųjų ligų epidemiologinės priežiūros ir kontrolės tinklo Bendrijoje sukūrimo [1], ypač į jo 3 straipsnio a ir c punktus ir 8 straipsnį,kadangi:(1) Sprendime Nr. 2119/98/EB numatyta Bendrijos lygiu sukurti tinklą ir tokiu būdu skatinti bendradarbiauti ir koordinuoti veiksmus šiame sprendime išvardytų tam tikrų kategorijų užkrečiamųjų ligų profilaktikos ir kontrolės srityse. Šį sprendimą reikėtų taikyti ligoms, kurias sukelia užkrečiamųjų ligų sukėlėjai, specialiai sukurti patologiškumui ir (arba) mirtingumui padidinti tyčia išplatinant užkratą.(2) 1999 m. gruodžio 22 d. Komisijos sprendime 2000/96/EB dėl užkrečiamųjų ligų, kurios turi būti palaipsniui įtrauktos į Bendrijos tinklą pagal Europos Parlamento ir Tarybos sprendimą Nr. 2119/98/EB [2], išvardytos tam tikros užkrečiamosios ligos, kurioms turi būti taikoma epidemiologinė priežiūra Bendrijos tinkle, sukurtame Sprendimu Nr. 2119/98/EB.(3) 2002 m. kovo 19 d. Komisijos sprendime 2002/253/EB, nustatančiame atvejų (ligų) apibrėžimus, naudotinus pateikiant duomenis apie užkrečiamas ligas į Bendrijos tinklą pagal Europos Parlamento ir Tarybos sprendimą 2119/98/EB [3], pateikti užkrečiamųjų ligų, išvardytų Sprendime 2000/96/EB, atvejų apibrėžimai.(4) Tikslinga suderinti užkrečiamąsias ligas, kurių atvejų apibrėžimai nustatyti Sprendimu 2002/253/EB, su užkrečiamosiomis ligomis, išvardytomis Sprendime 2000/96/EB.(5) Tyčia išplatinus užkratą, raupai galėtų sukelti rimtą pavojų visuomenės sveikatai. Todėl ši užkrečiamoji liga turėtų būti nurodyta Sprendimo 2000/96/EB 1 priede. Raupų atvejo apibrėžimas turėtų būti įtrauktas į Sprendimą 2002/253/EB.(6) Nors žmonės tarpusavyje stablige neužsikrečia ir Bendrijoje ši liga pasireiškia tik pavieniais atvejais, priežiūra paremtas vakcinavimo programų įvertinimas būtų teigiamas įnašas į vakcinavimo politiką. Todėl Sprendime 2000/96/EB stabligė turėtų būti nurodyta kaip užkrečiamoji liga. Stabligės atvejo apibrėžimas jau yra pateiktas Sprendime 2002/253/EB.(7) Tyčinis juodligės užkrato išplatinimas Bendrijoje sukeltų rimtą pavojų visuomenės sveikatai. Todėl ši liga turėtų būti nurodyta Sprendime 2000/96/EB kaip užkrečiamoji liga. Juodligės atvejo apibrėžimas jau yra pateiktas Sprendime 2002/253/EB.(8) Botulizmas nėra vien per maistą plintanti infekcija, todėl reikia naikinti visas nuorodas į šį susirgimo minėta liga būdą.(9) Tikslinga papildyti Sprendime 2002/253/EB nurodytą difterijos atvejo apibrėžimą, atsižvelgiant į naujausius mokslo duomenis.(10) Sprendime 2000/96/EB apibrėžti tam tikrose teritorijose pasireiškiančių užkrečiamųjų ligų, kurioms turi būti taikoma epidemiologinė priežiūra pasitelkiant Bendrijos tinklą, sukurtą Sprendimu Nr. 2119/98/EB, pasirinkimo kriterijai. Q karštinė ir tuliaremija atitiktų šiuos kriterijus tuo atveju, jeigu jos būtų tyčia išplatintos. Šios ligos Europos bendrijoje taip pat pasireiškia natūraliai. Atvejų (ligų) apibrėžimais paremta priežiūra duotų papildomos naudos. Todėl šios užkrečiamosios ligos turėtų būti nurodytos Sprendime 2000/96/EB. Be to, Q karštinės ir tuliaremijos atvejų apibrėžimai turėtų būti įtraukti į Sprendimą 2002/253/EB.(11) Todėl Sprendimai Nr. 2119/98/EB, 2000/96/EB ir 2002/253/EB turėtų būti atitinkamai pakeisti.(12) Šiame sprendime numatytos priemonės atitinka Sprendimo Nr. 2119/98/EB 7 straipsniu įsteigto komiteto nuomonę,PRIĖMĖ ŠĮ SPRENDIMĄ:1 straipsnisSprendimo Nr. 2119/98/EB priedas iš dalies keičiamas pagal šio sprendimo I priedą.2 straipsnisSprendimo 2000/96/EB I priedas iš dalies keičiamas pagal šio sprendimo II priedą.3 straipsnisSprendimo 2002/253/EB priedas iš dalies keičiamas pagal šio sprendimo III priedą.4 straipsnisŠis sprendimas skirtas valstybėms narėms.Priimta Briuselyje, 2003 m. liepos 17 d.Komisijos varduDavid ByrneKomisijos narys[1] OL L 268, 1998 10 3, p. 1.[2] OL L 28, 2000 2 3, p. 50.[3] OL L 86, 2002 4 3, p. 44.--------------------------------------------------I PRIEDASSprendimo Nr. 2119/98/EB priedo paskutinė įtrauka pakeičiama taip:"— Kitos ligos (pasiutligė, dėmėtoji šiltinė, virusinės hemoraginės karštligės, maliarija ir kitos dar neklasifikuotos ypač pavojingos užkrečiamosios ligos, įskaitant ligas, kurias sukelia užkrečiamųjų ligų sukėlėjai, specialiai sukurti patologiškumui ir (arba) mirtingumui padidinti tyčia išplatinant užkratą, ir t. t.)."--------------------------------------------------II PRIEDASSprendimo 2000/96/EB I priedas iš dalies keičiamas taip:1. 2.1 punkte pridedamos šios sąvokos:"Raupai"Stabligė.2. 2.4 punkte prieš sąvoką "Botulizmas" įterpiama "Juodligė".3. 2.5.3 punktas iš dalies keičiamas taip:a) po sąvokos "Echinokokozė" įterpiama "Q karštinė";b) pridedama sąvoka "Tuliaremija".--------------------------------------------------III PRIEDASSprendimo 2002/253/EB priede skirsnis apie atvejo (ligos) apibrėžimą iš dalies keičiamas taip:1. Antraštė "PER MAISTĄ PLINTANTIS BOTULIZMAS" pakeičiama į "BOTULIZMAS".2. Tekstas apie"DIFTERIJĄ"pakeičiamas taip:"DIFTERIJAKlinikinis apibūdinimasKlinikinė būklė atitinka respiracinės difterijos atvejį, t. y. nustatomas viršutinių kvėpavimo takų pažeidimas, kuriam būdinga sunkiai nuimama plėvė ant tonzilių, ryklės arba nosyje, taip pat gerklės skausmas ir nedidelio laipsnio karščiavimas, arba nerespiracinės difterijos atvejį, t. y. nustatomas pažeidimas, kuriam būdinga odos, akių junginės, ausies, lytinių organų ar kitų rūšių opos.Laboratoriniai diagnozės kriterijaiToksiną gaminančios difterijos korinebakterijos (paprastai Corynebacterium diphtheriae arba C. ulcerans) išskyrimas iš tiriamos klinikinės medžiagos.Atvejo klasifikavimasGalimas: | N. |Tikėtinas: | klinikinį apibūdinimą atitinkantis atvejis. |Besimptomiai nešiotojai: | besimptomiai nešiotojai su toksigeninėmis padermėmis. |Patvirtintas: | klinikinį apibūdinimą atitinkantis atvejis, patvirtintas laboratoriniais tyrimais išskiriant korinebakterijos toksigeninę padermę iš tiriamos klinikinės medžiagos, arba klinikinį apibūdinimą atitinkantis atvejis, epidemiologiškai susijęs su laboratoriniais tyrimais patvirtintu atveju. |Pažymėtina, kad apie respiracinės ir nerespiracinės difterijos atvejus, kai išskiriamos toksigeninės padermės, kaip ir apie besimptomius nešiotojus su toksigeninėmis padermėmis, jeigu jie nustatomi, reikia pranešti. Apie atvejus, kai nustatoma netoksigeninė C. diphtheriae arba C. ulcerans, pranešti nereikia."3. Po teksto apie"PARALYŽINĮ POLIOMIELITĄ"įterpiama:"Q KARŠTINĖKlinikinis apibūdinimasKarščiuojama liga, kuriai būdinga sustingimas, raumenų skausmas, negalavimas ir retrobulbarinis galvos skausmas. Sunkiai sergant gali pasireikšti ūminis hepatitas, plaučių uždegimas, meningoencefalitas ir priešlaikinis gimdymas. Gauti klinikiniai laboratoriniai rezultatai gali rodyti kepenų fermentų suaktyvėjimą ir anomalius rentgenogramos duomenis.Laboratoriniai diagnozės kriterijai- Coxiella burnetii išskyrimas iš tiriamos klinikinės medžiagos,- specifinių antikūnų reakcijos nustatymas,- C. burnetii nustatymas tiriamoje klinikinėje medžiagoje pagal aptiktą antigeną arba nukleino rūgštį.Tikėtinais atvejais: vienkartinis aukštas specifinių antikūnų titras.Atvejo klasifikavimasGalimas: | N. |Tikėtinas: | Klinikinį apibūdinimą atitinkantis atvejis, kuris atitinka tikėtino atvejo laboratorinius kriterijus arba yra epidemiologiškai susijęs. |Patvirtintas: | Laboratoriniais tyrimais patvirtintas atvejis, kuris atitinka klinikinį apibūdinimą arba yra epidemiologiškai susijęs." |4. Po teksto apie"ŠIGELIOZĘ"įterpiama:"RAUPAIKlinikinis apibūdinimasSusirgimas, kuriam būdingas staigus temperatūros pakilimas virš 38 °C, lydimas išbėrimo pūslelėmis arba kietomis pustulėmis toje pačioje ligos išsivystymo stadijoje, nesant kitos aiškios priežasties ir vyraujant išcentriniam išsidėstymui.Atipinės formos gali būti:- kraujuojančios žaizdos,- plokšti nešiurkštūs pažeidimai, iš kurių nesusidaro tipiškų pūslelių ir nesusiformuoja pustulių.Laboratoriniai diagnozės kriterijaiRaupų (Variola) viruso išskyrimas iš tiriamos klinikinės medžiagos.Variola DNR grandininės polimerazės reakcijos (PCR) nustatymas tiriamoje klinikinėje medžiagoje, po to nustatoma seka.Variola viruso nustatymas negatyvių dėmių elektronine mikroskopija (EM) tiriamoje klinikinėje medžiagoje.Atvejo klasifikavimasGalimas: | klinikinį apibūdinimą atitinkantis atvejis. Atvejis, kuriam būdinga atipinė ligos forma ir kuris yra epidemiologiškai susijęs su patvirtintais arba galimais atvejais. |Tikėtinas: | klinikinį apibūdinimą atitinkantis atvejis, kai EM arba PCR nustatomas raupų virusas arba epidemiologinė sąsaja su galimais arba patvirtintais atvejais. |Patvirtintas: | pradiniu atveju – klinikinį apibūdinimą atitinkantis atvejis, patvirtintas laboratoriniais EM ir PCR tyrimais, po to nustatoma seka. |Esant epidemijai – klinikinį apibūdinimą atitinkantis atvejis, epidemiologiškai susijęs ir, jeigu galima, patvirtintas laboratoriniais EM ir PCR tyrimais."5. Po teksto apie"TUBERKULIOZĘ"įterpiama:"TULIAREMIJAKlinikinis apibūdinimasKlinikinė būklė atitinka vieną iš skirtingų tuliaremijos formų:- opinė liaukinė (odos opa su vietine limfadenopatija),- liaukinė (vietinė limfadenopatija be opos),- akies liaukinė (konjunktyvitas su limfadenopatijos židiniu priešais ausies kaušelį),- burnos ir ryklės (stomatitas, faringitas arba tonzilitas ir kaklo limfadenopatija),- žarnyno (skausmas žarnyne, vėmimas ir viduriavimas),- plaučių (pirminė pneumonija),- tifoidinė (karščiuojama liga be anksti lokalizuojamų požymių ir simptomų).Laboratoriniai diagnozės kriterijai- Francisella tularensis išskyrimas iš tiriamos klinikinės medžiagos.- specifinių antikūnų atsako nustatymas.Tikėtinais atvejais:- vienkartinis aukštas titras,- F. tularensis nustatymas fluorescenciniu metodu tiriamoje klinikinėje medžiagoje.Atvejo klasifikavimasGalimas: | N. |Tikėtinas: | klinikinį apibūdinimą atitinkantis atvejis, kuris atitinka tikėtino atvejo laboratorinius kriterijus arba yra epidemiologiškai susijęs. |Patvirtintas: | klinikinį apibūdinimą atitinkantis atvejis, patvirtintas laboratoriniais tyrimais." |--------------------------------------------------